Bareng Macan Tutul mati, diganti anake kang aran Gembong. Gembong iki watake beda banget karo Tutul, ngendelake kekuatane, karosane, lan panguwasane. Beda banget karo Tutul kang seneng ngayomi marang kewan-kewan wargane. Bareng wus dadi ratuning alas, Gembong duwe gagasan supaya kabeh kewan ing alas panguwasane padha setor pangan. Siji baka siji kewan-kewan padha setor pangan, suwe-suwe kewan kang antuk giliran meh entek, kari siji warga truwelu kang durung setor pangane.